Drikkeservicet er kommet til [[Danmark]] på et tidspunkt, da handelen med Romerriget var i sin spæde begyndelse. Det mindsker muligheden for, at det er kommet til landet via handel. [[Knud Friis Johansen]] fremsatte i ''Nordiske Fortidsminder'' den teori, at Silius har givet det til den person, der lå begravet, af diplomatiske årsager<ref>K. Friis Johansen – ''Hoby-fundet'', i ''Nordiske Fortidsminder II'', 1911-1935, s. 119-165</ref>. Det stemmer overens med [[Tacitus]]' udtalelse i værket ''Germania'', hvor han fortæller, at romerne skænkede germanske fyrster skatte i sølv for at vinde dem over til sig<ref>Tacitus, ''Germania'', 1.5.15</ref>. Det er en teori, som i al væsentlighed er accepteret af forskerne i dag, uden dog at kunne endelig bevises.<ref>Peter Ørsted, ''Danmark før Danmark. Romerne og os'', Samleren, 1999</ref>
Historie Arkæologi